**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2022. június 21.-i testületi üléséről***

**Az ülésen elfogadott döntések:**

|  |  |
| --- | --- |
| 18/2022. (VI.21.) RNÖ határozat | 2021. évi gazdálkodásról szóló beszámoló |
| 19/2022 (VI.21.) RNÖ határozat | NEMZ-TAB-22-0159 azonosító számú pályázatra tett javaslatok, roma gyermekek táboroztatása |
| 20/2022 (VI.21.) RNÖ határozat | NEMZ-KUL-22-0205 azonosító számú Romanap pályázati forrás felhasználására tett javaslatok |
| 21/2022 (VI.21.) RNÖ határozat | Heves Város Roma Nemzetiségi Önkormányzatától érkezett együttműködési megállapodás |
| 22/2022 (VI.21.) RNÖ határozat | Dankó Pista Klub együttműködési kérelme |

*A jegyzőkönyv 16-21. közötti számozott oldalt tartalmaz.*

**J E G Y Z Ő K Ö N Y V**

**Készült:** 2022. június 21.-én Roma Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Sári László polgármester

Forgácsné Román Rita alpolgármester

**Az ülés napirendje:**

1. Tájékoztató az előző testületi ülés óta eltelt intézkedésekről

előadó: Suha József elnök

1. Beszámoló az Önkormányzat 2021. évi gazdálkodásáról

előadó: Suha József elnök

1. 2022.08.06. romanap megszervezése

előadó: Suha József elnök

1. Egyebek

**Suha József elnök:**

Tisztelettel köszöntöm a kedves megjelent képviselő-társaimat, külön üdvözlöm az újonnan kinevezett jegyzőt és a polgármester urat a testületi ülésünkön. Balogh Ferenc képviselőúr távolmaradását előre jelezte. Ennek ellenére megállapítom, hogy határozatképesek vagyunk.

A mai ülés jegyzőkönyvének hitelesítésével Nagy Ferenc elnök-helyettest javaslom megbízni.

Javaslom továbbá, hogy a meghívó szerinti napirendi pontokat tárgyaljuk meg.

*Az RNÖ a javaslatot elfogadta, a jegyzőkönyv hitelesítésével Nagy Ferenc elnök-helyettest bízta meg, a napirendhez javaslat nem hangzott el.*

1. **napirendi pont:**

**Suha József elnök:**

A Heves Megyei Rendőrkapitányság és a Roma Nemzetiségi Önkormányzat által az elmúlt hónapban megszervezésre került a gyermek Ki mit tud vetélkedő melyen Kerecsendről 7 gyermek vett részt. Örömmel tájékoztatlak benneteket, hogy szép eredmények születtek, első és második helyezést is. Ez úton is szeretném megköszönni Prokaj Adrienn felkészítő tanár támogatását.

A Kerecsendi óvodai és iskolai ballagáson is képviseltette magát a Roma Nemzetiségi Önkormányzat, ezúton szeretném megköszönni Váradi Tiborné képviseletét az iskolai ballagáson és Burai József képviseletét az óvodai ballagáson. Én szerettem volna ott lenne az iskolai ballagáson, de sajnos elkéstem.

**Nagy Ferenc elnökhelyettes:**

Mivel úgy alakult, hogy nekem kellett biztosítani az iskolai ballagást így én nem tudtam az önkormányzatot képviseli, ezért kellett Marikát megkérni, hogy vegyen részt rajta helyettem.

**Suha József elnök:**

Kérem fogadjátok el az elnöki beszámolómat.

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Suha József elnök:**

Kérem fogadjátok el a 2021. évi gazdálkodásról szóló beszámolót.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatot fogadták el:*

**18/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta és elfogadta az RNÖ 2021. évi gazdálkodásról szóló beszámolót és azt 577.148 Ft nyitó pénzkészlettel, 2.033.576 Ft bevétellel, 2.484.602 Ft kiadásal és 126.122 Ft záró pénzkészlettel a határozat melléklete szerinti részletezésben elfogadta.

Felelős: Suha József elnök

Határidő: azonnal

1. **napirendi pont**

**Suha József elnök:**

A tavalyi év folyamán két nagyobb pályázat került benyújtásra, megkérem Forgácsné Román Rita alpolgármester asszonyt, hogy ismertesse ezt a napirendi pontot.

**Forgácsné Román Rita alpolgármester:**

Az első pályázat keretein belül 700 ezer forintot nyertünk 20 gyerek táboroztatására. Én eredetileg Zánkára szerettem volna megszervezni ezt a tábort azonban a pályázat késői elbírálása miatt a jelentkezési határidő lezárult és a szabad táborhelyek száma elfogyott. Így az az elképzelés született, hogy helyette egy jutalomtábort szerveznénk Adriennel együttműködve. Első körben úgy nyilatkozott, hogy vállalja a táborvezetést viszont most hétfőn értesített engem, hogy mégsem. Most azon vagyok, hogy SOS keressek valakit helyette vagy valami más megoldást, hogy milyen formában lehetne megvalósítani ezt a tábort. Annyiban jó helyzetben vagyunk, hogy az elnyert pályázat felhasználási ideje 2022. december 31.-ig szól így van időnk valami működőképest kitalálni.

Az augusztus 6.-ra szervezett Romanap vonatkozásában az önkormányzat 500 ezer forintos támogatást nyert, melyből 350 ezer forint a fellépőkre és 150 ezer forint az étkeztetésre szól. 2 általatok javasolt fellépővel már megbeszéltem a fellépést, ők vissza is igazolták, hogy eljönnének. Ez a két fellépő Nagy Laci Gitano és Herceg Dávid. Velük már megbeszéltem, hogy számlával és utalással fizetve lépnének fel 1-1 órára. Mivel ennek a két fellépőnek már alapból több lesz a fellépési díja, mint a pályázatban meghatározott 350 ezer forint ezért módosítási kérelmet szeretnék benyújtani a pályázati összeghatárok módosítására, hogy a teljes pályázati összeget, vagyis az 500 ezer forintot, mind a fellépőkre fordítanánk.

**Suha József elnök:**

Romanappal kapcsolatban nekem még olyan felvetésem van, hogy a két biztos fellépő mellé még hívjunk meg másokat is. Én már felvettem a kapcsolatot Csóka Richárddal és Papp Dáviddal, mindketten szívesen eljönnek és fellépnek ingyenesen is, annyit kértek, hogy a gyerekeiknek és élettársuknak biztosítsunk ingyenes belépest a romanapi programokra.

További fellépőnek szeretném javasolni a kerecsendi lakos Balogh Miklós fiát, aki most szerepel az X-faktorban, illetve Dombi Emmanuel helyi lakos, az ő megkeresésében Sári László polgármestertől szeretnék segítséget kérni. Valamint majd következő hónapban mindenképpen összekell ülnünk a fellépési sorrend konkretizálása végett.

Én azt javaslom, hogy Pajtók urat délután 4 órára kellene meghívni és vele kezdődően lenne a többi köszöntő, az eseményt pedig 2-kor nyitnánk meg.

Kérdés, hogy legyen-e tombola és tombolajegy árusítás?

**Forgácsné Román Rita alpolgármester:**

Szerintem ezt majd a következő ülésén véglegesítsük, illetve a belépő árát is megkellene beszélni a nem kerecsendi lakosok számára. További kérdés, hogy ki minősüljön kerecsendi lakosnak?

**dr. Szász Kata jegyző:**

Véleményem szerint a lakcímkártyás ellenőrzés lenne a leginkább kézen fekvő, akinek Kerecsendre szól a lakcímkártyája az vehet részt ingyenesen a rendezvényen.

**Forgácsné Román Rita alpolgármester:**

Ez jó ötlet és akkor ez az információ felkerülne a plakátra is, hogy mindenki tisztában legyen vele.

**Suha József elnök:**

Továbbá javasolnám, hogy azok a fellépők, akik nem kapnak fizetést a fellépésért kapjanak egy kis ajándékcsomagot, hogy azért mégis köszönjük meg amiért a részvételükkel is hozzájárulnak a rendezvényhez.

Kérdezem elfogadjátok-e a felsorolt javaslatokat a Romanap megszervezésével kapcsolatban?

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatokat fogadták el:*

**19/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta és elfogadta a NEMZ-TAB-22-0159 azonosítójú táboroztatásra vonatkozó pályázatra tett javaslatokat és a tábor megszervezésével kapcsolatban megbízta Forgácsné Román Rita alpolgármestert.

Felelős: Románné Forgács Rita

Határidő: július 31.

**20/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta a NEMZ-KUL-22-0205 azonosító számú Romanap pályázati forrás felhasználására tett javaslatokat mely alapján elfogadták a tervezett fellépők listáját, hogy 2 órakor kezdődne a rendezvény és hogy dr. Pajtók Gábor országgyűlési képviselő urat 4 órára hívná meg az RNÖ. Továbbá elfogadták, hogy a rendezvényre ingyenes belépést csak a kerecsendi lakcímkártyával rendelkezőknek biztosítanak.

felelős: Suha József elnök

határidő: július 31.

1. **napirendi pont**

**Suha József elnök:**

Nagy Ferenc alelnök úrtól az ülés előtt kaptam meg egy együttműködési megállapodást mely Heves Város Roma Nemzetiségi Önkormányzatától érkezett. Mivel én is most kaptam meg ezeket a papírokat így még nem volt időm átolvasni, hogy pontosan miről is szól. Kérlek benneteket, hogy ti is nézzétek át, mit gondoltok róla! Amennyiben megfelelőnek ítélitek aláírom, ha nem akkor pedig elvetjük. Annyit tennék még hozzá, hogy a Heves megyei roma önkormányzat is szeretne velünk együttműködni, szóltak, hogy ők is küldeni fognak ilyen megállapodást.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatot fogadták el:*

**21/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta a Heves Város Roma Nemzetiségi Önkormányzatától érkezett együttműködési megállapodást és aláírási jogosultsággal ruházta fel Suha József elnököt.

felelős: Suha József

határidő: július 31.

**Suha József elnök:**

Pusoma Jenő kerecsendi lakostól érkezett egy levél melybe az általa alapított Dankó Pista Klubhoz kéri, hogy csatlakozzon az önkormányzat és hogy működjünk együtt ezzel az újonnan szerveződött klubbal. Itt lenne a levél és az alapító okirat, nézzétek meg ti is! Én azt javaslom, hogy ezzel mi nem foglalkozzunk mivel ezen az alapító okirat semmilyen bírósági szám nem szerepel, nem derül ki belőle, hogy ezt ténylegesen hova jegyezték be.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatot fogadták el:*

**21/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta Pusoma Jenő együttműködési kérelmét az általa alapított Dankó Pista Klubhoz. Az RNÖ szívesen együttműködik és támogatja a törvényi előírásoknak megfelelően létrehozott civil szervezetekkel, azonban a megnevezett szervezet „Alapító okiratából” maga a szervezeti forma sem derül, hogy civil társaságként vagy egyesületként kíván működni, további hiányosságok között szerepel a bejegyző bírósági/hatósági ellenjegyzés hiánya. A felsoroltok okok miatt a Kerecsendi Roma Nemzetiségi Önkormányzat jelenlegi állapotában nem tudja elfogadni az együttműködési kérelmet.

felelős: Suha József elnök

határidő: azonnal

*Mivel több észrevétel, hozzászólás nem érkezett, Suha József elnök bezárta az ülést.*

Kerecsend, 2022.06.22.

kmf.

 Suha József Nagy Ferenc

 elnök elnök-helyettes